
Pranešimas žiniasklaidai

2011 m. balandžio 11 d.

Vilnius

Naujas LATGA-A interneto svetainės dizainas
 
 
Nuo 2011 m. balandžio 9 d. veikia naujo dizaino Lietuvos autorių teisių gynimo asociacijos agentūros (LATGA-A) interneto svetainė www.latga.lt.             
 
Svetainėje aiškiai pateikiama visa informacija apie LATGA-A struktūrą, valdymą ir veiklą, skelbiamos išsamios ir detalios LATGA-A metinės veiklos ir finansinės ataskaitos. Svetainėje skelbiamas daugiau nei 5000 LATGA-A atstovaujamų Lietuvos autorių ir muzikos leidėjų sąrašas bei LATGA-A sutarčių su užsienio autorių teisių bendrijomis sąrašas. Visa autoriams ir kūrinių naudotojams reikalinga informacija patogumo ir aiškumo dėlei suskaidyta pagal LATGA-A kolektyviai administruojamas kūrybines sritis: muzikos, literatūros, dramos, audiovizualinių kūrinių ir vizualinių menų.  Nuo šiol svetainėje vartotojas galės užsisakyti naujienas, atsisiųsti ir užpildyti reikiamas paraiškas ar deklaracijos formas, susipažinti su LATGA-A licencinėmis sutartimis. 
 
Itin reikalingas ir patogus įrankis autoriams – E-portalas nariams. Kiekvienas LATGA-A narys, prisijungęs prie šio portalo su savo vartotojo duomenimis, gali matyti visą informaciją apie jam surinktą ir išmokėtą autorinį atlyginimą.  
 
Iki š.m. rugsėjo planuojame užpildyti „Teismų praktikos“ skiltį, kurioje galėsite susipažinti su svarbiausiomis Lietuvos teismuose nagrinėtomis bylomis dėl autorių teisių. LATGA-A ir toliau sieks, kad interneto svetainė būtų kuo informatyvesnė ir patogesnė visiems kuriantiems ir naudojantiems kūrinius.

